## Odluka o kamatnim stopama i stopama naknade Narodne banke Hrvatske

### NN 73/1991 (31.12.1991.), Odluka o kamatnim stopama i stopama naknade Narodne banke Hrvatske

# NARODNA BANKA HRVATSKE

Na temelju članka 15. i članka 67. stavka 1. točke 9). te članka 90.,
stavka 3. Uredbe o, Narodnoj banci Hrvatske ("Narodne novine",
br. 71/91), guverner Narodne banke Hrvatske donio je

## ODLUKU

### o kamatnim stopama i stopama naknade Narodne banke Hrvatske

I.

Narodna banka Hrvatske na plasmane iz primarne emisije i na sva druga
potraživanja obračunava i naplaćuje kamate po eskontnoj stopi Narodne banke
Hrvatske, ako ovom odlukom nije drugačije određeno.

II.

Narodna banka Hrvatske naplaćuje kamate po stopi višoj od eskontne stope
na kredite za održavanje dnevne likvidnosti banaka po stopi koja je 15%
veća od eskontne stope Narodne banke Hrvatske. Iznimno od stavka 1. ove
točke, na kredite za održavanje dnevne likvidnosti banaka po osnovu neto
smanjenja devizne štednje Narodna banka Hrvatske naplaćuje kamatu po eskontnoj
stopi Narodne banke Hrvatske.

III.

Na iznos kredita iz primarne emisije koji se koristi protivno propisima,
odnosno nanamjenski, Narodna banka Hrvatske naplaćuje kamate po stopi koja
je 30% veća od eskontne stope Narodne banke Hrvatske. Kamate po stopi iz
stavka 1. ove točke Narodna banka Hrvatske naplaćuje i na iznos drugih
novčanih obveza banaka prema Narodnoj banci Hrvatske koje se nisu namirile
o roku dospijeća.

IV

Banke koje se koriste sredstvima obvezne rezerve za održavanje svoje
dnevne likvidnosti dužne su Narodnoj banci Hrvatske platiti naknadu za
korišteni iznos sredstava obvezne rezerve po stopi koja je 30% veća od
eskontne stope Narodne banke Hrvatske.

V.

Na iznos sredstava korištenih iznad iznosa raspoloživih sredstava na
žiro-računu banaka Narodna banka Hrvatske naplaćuje kamate po stopi koja
je 50% veća od eskontne stope Narodne banke Hrvatske. Kamate po stopi iz
stavka 1. ove točke banke plaćaju i na iznos pozajmica odobrenih po osnovi
posebnih kredita za isplatu štednih uloga, tekućlh i žiro-računa građana
u dinarima kod banaka. Banke koje nisu pravilno obračunale obveznu rezervu
ili je nisu u roku izdvojile u smislu propisa o obveznoj rezervi, dužne
su Narodnoj banci Hrvatske platiti naknadu za manje obračunati i izdvojeni
iznos obvezne rezerve po stopi koja je 50% veća od eskontne stope Narodne
banke Hrvatske. Kamate po stopi iz stavka 1. ove točke banke plaćaju Narodnoj
banci Hrvatske i na iznos razlike između propisane i ostvarene minimalne
likvidnosti u blagajničkim zapisima u smislu propisa o načinu održavanja
minimalne likvidnosti.

VI.

Na sredstva obvezne rezerve banaka Narodna banka Hrvatske plaća kamate
i to:

1) na sredstva obvezne rezerve izdvojena na depozi po viđenju i depozite
oročene do tri mjeseca kao i na depozite društveno-političkih zajednica
po stopi u visini 30% od eskontne stope Narodne banke Hrvatske;

2) na sredstva obvezne rezerve izdvojena na depozite oročene na tri
i više mjeseci, te na sredstva pribavljena izdavanjem vrijednosnih papira
s rokom vraćanja od tri i više mjeseci po stopi u visini 70% od eskontne
stope Narodne banke Hrvatske.

VII.

Na blagajničke zapise Narodne banke Hrvatske, koje su banke obvezne
upisati na temelju propisa o načinu održavanja minimalne likvidnosti banaka
plaćaju se kamate po stopi u visini 60% eskontne stope.

VIII.

Uvjete kupnje i prodaje određenih vrijednosnih papira na aukciji utvrđuje
guverner Narodne banke Hrvatske.

IX.

Narodna banka Hrvatske će ugovorima o korištenju primarne emisije, propisati
promjenjivost kamatnih stopa na plasmane iz primarne emisije u smislu ove
odluke.

X.

Na kredite što ih banke daju krajnjim korisnicima na temelju određenih
isprava za određene namjene, banke za refinancirani iznos tih kredita iz
primarne emisije obračunavaju i naplaćuju kamate po godišnjoj stopi koja
ne može biti veća od propisane eskontne stope Narodne banke Hrvatske uvećane
za 4 postotna poena godišnje.

XI.

Danom stupanja na snagu ove odluke, prestaje važiti Odluka o kamatnim
stopama i stopama naknade Narodne banke Jugoslavije ("Službeni list
SFRJ", broj 22/91, 38/91, 58/91 i 69/91 ).

XII.

Ova odluka stupa na snagu idućeg dana od dana objave u "Narodnim
novinarna".

O. br. 64/91.

Zagreb, 30. prosinca 1991.

Guverner Narodne banke Hrvatske

**dr. Ante Čičin-Šain, v. r.**

Odluka, NN 73/1991-1905